
**OBEC DOLNÉ DUBOVÉ**

****

**Všeobecne záväzné nariadenie**

**Obec Dolné Dubové**

**č. 6/2016**

**o umiestňovaní informačných, reklamných a propagačných zariadení na území obce**

Obecné zastupiteľstvo obce Dolné Dubové na základe ust. § 6 odst. 1 zák. SNR č. 369/1990 Zb. o obecnom zriadení v znení neskorších právnych predpisov a ust. § 71 odst. I písm. c) zák. č. 50/1976 Zb. O územnom plánovaní a stavebnom poriadku (stavebný zákon ), v znení zmien a doplnkov a ust. § 55 vyhl. č. 532/2002 Z. z. MŽP SR vydáva pre územie obce Dolné Dubové toto VZN.

**Časť I**

**Úvodné ustanovenia**

**Článok 1**

**Účel a predmet**

Účelom a predmetom tohto všeobecne záväzného nariadenia (ďalej len nariadenia ) je:

1) zabezpečenie jednotného postupu pri povoľovaní umiestňovania a odstraňovania informačných, reklamných a propagačných zariadení na území obce,

2) stanoviť práva a povinnosti všetkých subjektov v procese umiestňovania a odstraňovania informačných, reklamných a propagačných zariadení.

**Článok 2**

**Rozsah platnosti**

Toto nariadenie sa vzťahuje na všetky informačné, reklamné a propagačné zariadenia umiestňované na území obce Dolné Dubové, ktoré je vymedzené platnou katastrálnou hranicou.

**Článok 3**

**Základné pojmy**

Pre účely tohto nariadenia sú vymedzené takto:

1) Informačné zariadenie – má informatívny charakter, poskytuje údaje o službách, údaje o počasí, stravovacích a ubytovacích možnostiach, rekreačných zariadeniach, resp. iné údaje.

2) Reklamné zariadenie – sprostredkúva ponuku najmä tovaru a služieb s cieľom získania zákazníkov (komerčná reklama). Sem patria aj zariadenia na vylepovanie plagátov, letákov a zvukové zariadenia využívané na komerčné účely.

3) Propagačné zariadenie – sú to predovšetkým firemné tabule a rôzne transparenty na krátkodobé akcie.

**Časť II**

**Podmienky pre umiestňovanie, povoľovanie, užívanie, údržbu a odstraňovanie**

**informačných, reklamných a propagačných zariadení (ďalej len zariadení)**

**Článok 4**

**Umiestňovanie zariadení**

1) Zariadenia sa môžu umiestňovať na území obce na vhodné miesta po predchádzajúcom

súhlase obce, pokiaľ to osobitné predpisy neustanovujú inak.

2) Zariadenia svojím umiestnením a realizáciou nesmú narúšať vzhľad obce alebo krajiny,

ohrozovať verejnú bezpečnosť a poriadok, zabraňovať rozhľadu na pozemnej komunikácii a

na ceste, nad prípustnú mieru obťažovať okolie a obytné prostredie hlukom alebo osvetlením.

3) Umiestnením a prevádzkou zariadenia nesmie vzniknúť na pozemnej komunikácii, verejnej

ploche a verejnom priestranstve prekážka pre osoby s obmedzenou schopnosťou pohybu a

orientácie.

4) Zariadenie umiestnené na budove musí byť prispôsobené jej architektúre a nesmie rušiť

základné členenie priečelia a jeho významné detaily.

5) Zariadenia na cestách, alebo v ich ochranných pásmach je možné umiestniť len na základe

súhlasu príslušného cestného správneho orgánu (vydá formou rozhodnutia, resp. povolenia),

ktoré je potrebné doložiť k žiadosti o vydanie povolenia a umiestnenie zariadenia.

6) Ak by reklamné zariadenie mohlo ovplyvniť plynulosť alebo bezpečnosť cestnej premávky,

k jeho umiestneniu podáva vyjadrenie Správa dopravnej polície MV PZ SR

7) Zariadenie sa nesmú umiestňovať:

a) na stavbách slúžiacich kultúrnym a pohrebným účelom, na pomníkoch, pamätníkoch a

pamätných tabuliach,

b) na pevných zariadenia ciest, na stĺpoch a stožiaroch telekomunikačného a energetického

vedenia na meracích bodoch geodetických sietí,

c) v blízkosti optických a zvukových značiek a signálov, ktoré slúžia na zariadenia reguláciu

cestnej dopravy,

Za zariadenia sa nepovažujú označenia napr. národná pamiatka, národná kultúrna pamiatka

a iné, vyplývajúce z vyšších právnych noriem.

8) zariadenie sa môže umiestniť až po vydaní povolenia na jeho umiestnenie, resp. vydania

stavebného povolenia príslušným stavebným úradom, pokiaľ sa jedná o stavbu spätú zo

zemou pevným základom.

**Článok 5**

**Povoľovanie zariadení**

1) Povolenie na umiestnenie zariadenia na základe žiadosti vydá obec Dolné Dubové a na

základe stavebného povolenia pre reklamné zariadenie, pokiaľ sa jedná o stavbu spätú zo

zemou pevným základom.

2) Povolenie si vyžadujú všetky zariadenia, pokiaľ sa umiestňujú na miestach viditeľných a

vnímateľných z verejných priestorov a pokiaľ sú spojené so stavbou alebo pozemkom.

3) Povolenie si nevyžaduje umiestnenie informačného – propagačného zariadenia, ktoré je

umiestnené bezprostredne pri vstupe do prevádzky pokiaľ nejde o prevádzku umiestnenú v

objekte, vyhlásenom za pamätihodnosť obce, resp. na pamiatkovo chránenom objekte.

4) Povolenie sa nevyžaduje pri označení budov štátnych orgánov, návesných tabúľ v záujme

verejnej bezpečnosti poriadku, uličných , požiarnych, dopravných, vodohospodárskych a

popisných značiek, označení geodetických bodov, poštových schránok. Povolenie sa

nevyžaduje ani pri označeniach budov, pokiaľ nie sú reklamným zariadením.

5) Žiadosť o povolenia na umiestnenie zariadenia je oprávnený podať:

a) vlastník pozemku, resp. stavby,

b) právnická a fyzická osoba, ktorá má s vlastníkom pozemku, resp. stavby

alebo s tým kto má časovo neobmedzené právo užívať stavbu alebo pozemok

uzavretú zmluvu (dohodu) o užívaní pozemku, resp. stavby za účelom

umiestnenia zariadenia.

6) Žiadosť o vydanie povolenia na umiestnenie zariadenia musí obsahovať:

a) druh, účel, miesto a čas trvania zariadenia,

b) označenie nehnuteľnosti, na ktorej má byť zariadenie umiestnené,

c) doklad, ktorým žiadateľ preukáže svoje právo k nehnuteľnosti, na ktorej má byť zariadenie

umiestnené (výpis z listu vlastníctva, resp. čestné prehlásenie vlastníka nehnuteľnosti o

vlastníctve) alebo súhlas vlastníka nehnuteľnosti s umiestnením zariadenia,

d) rozhodnutia, resp. stanoviská dotknutých orgánov štátnej správy, resp. účastníkov konania,

podľa požiadavky stavebného úradu (stavebné povolenie)

e) zjednodušenú projektovú dokumentáciu v dvoch vyhotoveniach, ktorá obsahuje najmä:

- umiestnenie zariadenia (buď situácia osadenia, resp. osadenie na objekte),

- ideový návrh a technické riešenie,

- pre technicky jednoduché zariadenia postačí ako dokumentácia len stručný popis zariadenia

a jednoduchý grafický náčrt.

7) Umiestnenie reklamného zariadenia (reklamy) na hnuteľných veciach (napr. motorové

vozidlá a pod.) nepodlieha vydaniu povolenia.

8) Na umiestnenie zariadení krátkodobého charakteru (do dvoch týždňov) a prenosných

reklamných zariadení sa nevydáva povolenie, iba súhlas s umiestnením zariadenia ktoré vydá

obec Dolné Dubové.

**Článok 6**

**Užívanie zariadení**

1) Zariadenia sa môžu užívať len na ten účel, ktorý je uvedený v povolení na ich umiestnenie.

Zmeny v spôsobe užívania zariadení sú prípustné len so súhlasom obce Dolné Dubové,

prípadne ďalších dotknutých orgánov štátnej správy.

2) Obsah zariadení musí byť v súlade so zákonom SNR č. 445/1990 Zb. o podmienkach

predaja, rozširovania tlače a iných vecí, spôsobilých ohroziť mravnosť v znení zmien a

doplnkov, zákonom č. 634/1992 Zb. o ochrane spotrebiteľa v znení zmien a doplnkov a so

zákonom č. 147/2001 Z. z. o reklame.

V súlade s uvedenými zákonmi je zákaz propagácie:

a) tabakových výrobkov,

b) alkoholických nápojov, ktorých vyobrazenie a textová časť je vymedzená v uvedenej

právnej norme (zákon č. 147/2001 Z. z. o reklame),

c) drog,

d) erotiky,

e) všetkých foriem ohrozujúcich mravnú výchovu mládeže,

f) zákaz propagácie výrobkov preukázateľne škodlivých životu alebo zdraviu a chemických

výrobkov poškodzujúcich životné prostredie bez toho, aby bola škodlivosť v reklame zreteľne

uvedená.

**Článok 7**

**Údržba a odstraňovanie zariadení**

1) Vlastník zariadení je povinný ho udržiavať v dobrom technickom a funkčnom stave, tak

aby nevzniklo nebezpečenstvo ohrozenia občanov.

2) Ak vlastník zariadenia ho riadne neudržiava, môže mu obec Dolné Dubové nariadiť, aby sa

v určenom termíne postaral o nápravu.

3) Nariadené úpravy je vlastník (zriaďovateľ) zariadenia povinný urobiť na svoj náklad.

4) Obec Dolné Dubové alebo príslušný orgán štátnej správy nariadi zriaďovateľovi

odstránenie:

a) poškodeného zariadenia, v prípade ak nie je možné ho hospodárne opraviť,

b) ak je zariadenie osadené bez povolenia obce Dolné Dubové alebo v rozpore s povolením.

5) Odstránenie zariadenia sa nenariadi iba v prípade, keď dodatočné povolenie nie je v

rozpore so záujmami obce a vlastník si vysporiada svoje povinnosti voči obci.

6) Zariadenie, ktoré splnilo účel, na ktorý bolo povolené, alebo opotrebovaním stratilo svoju

funkčnosť je povinný odstrániť zriaďovateľ alebo vlastník nehnuteľnosti v zmysle

podmienok povolenia.

7) Náklady na odstránenie zariadenia znáša zriaďovateľ reklamy, resp. vlastník

nehnuteľnosti.

**Časť III**

**Poplatky za umiestňovanie zariadení, priestupky a sankcie,**

**kontrola dodržiavania VZN**

**Článok 8**

**Poplatky**

1) Vydanie povolenia na umiestnenie zariadenia sa spoplatňuje správnym poplatkom.

**Článok 9**

**Priestupky a sankcie**

1) Priestupku sa dopusti ten kto:

a) zrealizuje zariadenie bez povolenia,

b) zrealizuje zariadenie v rozpore s vydaným povolením,

c) neudržiava zariadenie, napriek výzve obce Dolné Dubové,

d) užíva zariadenia v rozpore s vydaným povolením,

e) nevykoná v stanovenom termíne rozhodnutie príslušného orgánu štátnej správy a

odstránení zariadenia.

2) Koná v rozpore so stavebným poriadkom a dopúšťa sa priestupku v zmysle § 105 a § 106

zákona č. 50/1976 Zb. v znení zmien a doplnkov, za ktorý mu môže byť príslušným správnym

orgánom uložená pokuta.

3) Kto poruší ustanovenia tohto Všeobecne záväzného nariadenia budú mu uložené sankcie

podľa všeobecných predpisov o správnom konaní v zmysle zákona č. 71/1967 Zb.

o správnom konaní a zákona č. 372/1990 o priestupkoch.

**Článok 10**

**Kontrola dodržiavania VZN**

1) Kontrolu dodržiavania tohto Všeobecne záväzného nariadenia vykonávajú:

a) starosta obce,

b) obecný úrad v Dolnom Dubovom – poverení zamestnanci,

c) poslanci OZ v Dolnom Dubovom v rozsahu svojich právomocí.

**Časť IV**

**Záverečné ustanovenie**

Toto všeobecne záväzné nariadenia bolo schválené OZ v Dolnom Dubovom dňa 16.6.2016

uznesením číslo 34/2016

Návrh VZN zverejnený: 31.5.2016

VZN zverejnené: 16.6.2016

Účinnosť nadobúda: 1.7.2016

Peter Bobek

starosta obce